Ένα ιζακάγια στην Γκοτάντα του Τόκιο. Η πινακίδα στα δεξιά δείχνει ένα μενού με κανονικά πιάτα (αριστερά) και εποχιακά πιάτα – nabe (δεξιά).
Το **ιζακάγια** (居酒屋) (Ιαπωνικά: [izakaja])  είναι τύπος απλού ιαπωνικού μπαρ, που σερβίρει αλκοολούχα ποτά και σνακ. Τα ιζακάγια είναι χαλαρά μέρη για ποτό μετά τη δουλειά, παρόμοια με μια βρετανική ή ιρλανδική παμπ, ένα ισπανικό μπαρ με τάπας ή ένα αμερικανικό σαλούν ή ταβέρνα.

Ετυμολογία
----------

Η λέξη *ιζακάγια (izakaya)* μπήκε στην αγγλική γλώσσα το 1987.  Είναι μια σύνθετη λέξη, που αποτελείται από iru ("να μείνεις") και sakaya ("κατάστημα σάκε"), υποδεικνύοντας ότι το izakaya προήλθε από καταστήματα *σάκε*, που επέτρεπαν στους πελάτες να κάθονται στις εγκαταστάσεις, για να πίνουν.  Τα *ιζακάγια* ονομάζονται μερικές φορές *ακατσότσιν* (*akachōchin*) («κόκκινο φανάρι») στην καθημερινή συνομιλία, καθώς τέτοια φανάρια από χαρτί βρίσκονται παραδοσιακά στην μπροστινή τους όψη.

Ιστορία
-------

 Ιζακάγια στην Ταϊπέι το 1951
Ανέκδοτα και τραγούδια, που εμφανίζονται στο Κοτζίκι, δείχνουν ότι καταστήματα τύπου *ιζακάγια* υπήρχαν στην Ιαπωνία στις αρχές του 8ου αιώνα. Υπάρχει ένα αρχείο, που χρονολογείται από το 733 μ.Χ. όταν το ρύζι εισπράχθηκε ως φόρος τέλους ζυθοποιίας υπό τη δικαιοδοσία του κυβερνητικού γραφείου που ονομάζεται *Μίκι νο Τσουκάσα* (Miki no Tsukasa). Στο Σόκου Νιχόνγκι, που γράφτηκε το 797 μ.Χ. υπάρχει ένα αρχείο του βασιλιά Ασιχάρα, που μέθυσε και δολοφονήθηκε σε μια ταβέρνα το 761 μ.Χ. 

Η πλήρης ανάπτυξη του *ιζακάγια* ξεκίνησε την περίοδο Έντο (1603-1867). Στα ποτοπωλεία, που πουλούσαν αλκοόλ κατά βάρος, οι άνθρωποι άρχισαν να πίνουν αλκοόλ όρθιοι. Σταδιακά, μερικά *ιζακάγια* άρχισαν να χρησιμοποιούν βαρέλια σάκε ως σκαμπό για τους πελάτες τους,  και σταδιακά άρχισαν να προσφέρουν απλά σνακ, που ονομάζονταν *σακάνα*.  Η ιστορικός Πενέλοπε Φρανκς επισημαίνει την ανάπτυξη του *ιζακάγια* στην Ιαπωνία, ειδικά στην περίοδο Έντο και κατά μήκος των κύριων δρόμων σε όλη τη χώρα, ως ένδειξη της αυξανόμενης δημοτικότητας του σάκε ως καταναλωτικού αγαθού μέχρι τα τέλη του 18ου αιώνα. 

Ένα *ιζακάγια* στο Τόκιο έγινε διεθνής είδηση το 1962, όταν ο Ρόμπερτ Κέννεντυ έφαγε εκεί κατά τη διάρκεια μιας συνάντησης με τους ηγέτες των Ιαπώνων εργατών. 

Τα *ιζακάγια* και άλλα μικρά παμπ ή καταστήματα εξαιρέθηκαν από την απαγόρευση του καπνίσματος, που θεσπίστηκε από την Εθνική Δίαιτα τον Ιούλιο του 2018 και τέθηκε σε ισχύ από τον Απρίλιο του 2020.

Στυλ φαγητού
------------

 Άνθρωποι σε ένα *ιζακάγια*, κάθονται δίπλα στο μπαρ και βλέπουν στην κουζίνα.
Τα *ιζακάγια* συχνά παρομοιάζονται με τα παμπ και τις ταβέρνες, αλλά υπάρχουν σημαντικές διαφορές.

Ανάλογα με το *ιζακάγια*, οι πελάτες είτε κάθονται σε χαλάκια τατάμι και γευματίζουν από χαμηλά τραπέζια, όπως στο παραδοσιακό ιαπωνικό στυλ, είτε κάθονται σε καρέκλες και δειπνούν σε τραπέζια. Πολλά *ιζακάγια* προσφέρουν επιλογή και από τα δύο καθώς και καθίσματα δίπλα στο μπαρ. Μερικά εστιατόρια *ιζακάγια* είναι επίσης σε στιλ *tachi-nomi*, που κυριολεκτικά μεταφράζεται ως «πίνοντας ενώ στέκεσαι». 

Συνήθως, δίνεται στους πελάτες μια *οσιμπόρι* (υγρή πετσέτα), για να καθαρίσουν τα χέρια τους. Οι πετσέτες είναι κρύες το καλοκαίρι και ζεστές το χειμώνα. Στη συνέχεια, σερβίρεται ένα μικροσκοπικό ορεκτικό, που ονομάζεται *οτόσι* (otōshi) στην περιοχή του Τόκιο ή *τσουκιντάσι* (tsukidashi) στην περιοχή Οσάκα - Κόμπε.  Είναι τοπικό έθιμο και συνήθως χρεώνεται στον λογαριασμό *αντί* για ένα τέλος εισόδου.

Το μενού μπορεί να βρίσκεται στο τραπέζι, να εμφανίζεται στους τοίχους ή και στα δύο. Τα μενού με εικόνες είναι κοινά σε μεγαλύτερα *ιζακάγια*. Παραγγέλλονται φαγητά και ποτά καθ' όλη τη διάρκεια της παρουσίας των πελατών στο μαγαζί, όπως επιθυμούν. Προσφέρονται στο τραπέζι και ο λογαριασμός προστίθεται στο τέλος. Σε αντίθεση με άλλα ιαπωνικά στυλ διατροφής, τα τρόφιμα μοιράζονται συνήθως από τον καθένα στο τραπέζι, παρόμοια με τα ισπανικά τάπας.

Τα κοινά στυλ φαγητού *ιζακάγια* στην Ιαπωνία είναι nomi-hōdai («ό,τι μπορείτε να πιείτε») και tabe-hōdai («ό,τι μπορείτε να φάτε»). Για μια καθορισμένη τιμή ανά άτομο, οι πελάτες μπορούν να συνεχίσουν να παραγγέλνουν όσο φαγητό και/ή ποτό επιθυμούν, συνήθως με χρονικό όριο δύο ή τρεις ώρες.

Το φαγητό σε *ιζακάγια* μπορεί να είναι αποθαρρυντικό σε μη Ιάπωνες λόγω της μεγάλης ποικιλίας των στοιχείων του μενού και του αργού ρυθμού. Το φαγητό συνήθως παραγγέλνεται αργά σε πολλά πιάτα και όχι όλα ταυτόχρονα. Η κουζίνα θα σερβίρει το φαγητό όταν είναι έτοιμο, παρά στα επίσημα πιάτα των δυτικών εστιατορίων. Συνήθως, μια μπύρα παραγγέλνεται, όταν κάποιος κάθεται πριν διαβάσει το μενού. Τα γρήγορα παρασκευασμένα πιάτα, όπως το *χιγιαγιάκκο* ή το *ενταμάμε*, παραγγέλνονται πρώτα, ακολουθούμενα με σταδιακά πιο έντονες γεύσεις όπως *γιακιτόρι* ή *καραάγκε*, τελειώνοντας το γεύμα με ένα πιάτο με ρύζι ή ζυμαρικά, για να χορτάσει.

Τυπικά στοιχεία μενού
---------------------

Τα *ιζακάγια* προσφέρουν μία μεγάλη ποικιλία πιάτων. Συνήθως είναι διαθέσιμα τα εξής:

### Αλκοολούχα ποτά

* Σάκε (*nihonshu*) –  ένα ιαπωνικό κρασί από ρύζι, που παρασκευάζεται μέσω ζύμωσης ρυζιού, που έχει επεξεργαστεί, για να αφαιρεθεί το πίτουρο. Σε αντίθεση με το κρασί, το αλκοόλ στο σάκε παράγεται από το άμυλο, που μετατρέπεται σε σάκχαρα.
* Μπύρα (biiru)
* *Σότσου (Shōchū)*
* Κοκτέιλ
	+ Ξινό μείγμα (*sawā*)
	+ *Τσουχάι (Chūhai)*
* Κρασί
* Ουίσκι

Ορισμένα *ιζακάγια* προσφέρουν υπηρεσία φύλαξης φιαλών, όπου ένας θαμώνας μπορεί να αγοράσει ένα ολόκληρο μπουκάλι ποτό (συνήθως shōchū ή ουίσκι) και να αποθηκεύσει το ημιτελές μέρος για μια μελλοντική επίσκεψη. 

### Φαγητό

καραάγκε κοτόπουλου
 Κρύα φασόλια ενταμάμε και μια κρύα ιαπωνική μπύρα
Το φαγητό στα *ιζακάγια* είναι πιο ουσιαστικό παρά στα τάπας ή στους μεζέδες. Πολλά φαγητά έχουν δημιουργηθεί, για να μοιράζονται από τους πελάτες. Τα μενού μπορεί να περιλαμβάνουν τα παρακάτω φαγητά:

* *Ενταμάμε* – βρασμένοι και αλατισμένοι λοβοί σόγιας
* *Γκομα-άε* – διάφορα λαχανικά σερβιρισμένα με ντρέσινγκ από σουσάμι
* *Καραάγκε* – τηγανητό κοτόπουλο σε μέγεθος μπουκιάς
* *Κουσιγιάκι* – σουβλάκια ψητό κρέας ή λαχανικά
* Σαλάτες
* *Σασίμι* – φέτες ωμό ψάρι
* *Τεμπασάκι* – φτερούγες κοτόπουλου
* *Τόφου*
	+ *Αγκεντάσι ντόφου* – τηγανητό τόφου σε ζωμό
	+ *Χιγιαγιάκκο* – παγωμένο μαλακό τόφου με γαρνιτούρες
* *Τσουκεμόνο* – τουρσιά
* *Γιακισόμπα* – νουντλς στη σχάρα
* *Γιακιτόρι* – σουβλάκια κοτόπουλου στη σχάρα

Τα πιάτα με ρύζι, όπως το *οτσαζούκε* (ochazuke) και τα πιάτα με ζυμαρικά, όπως το *γιακισόμπα*, τρώγονται μερικές φορές στο τέλος, για να ολοκληρώσουν μια συνεδρία ποτού. Ως επί το πλείστον, οι Ιάπωνες πελάτες *ιζακάγια* δεν τρώνε ρύζι ή ζυμαρικά (σουσόκου – «βασική τροφή») την ίδια στιγμή, που πίνουν αλκοόλ, αφού το σάκε, που παρασκευάζεται από ρύζι, παίρνει παραδοσιακά τη θέση του ρυζιού σε ένα γεύμα.

Τύποι
-----

Τα *ιζακάγια* ήταν παραδοσιακά μέρη, όπου οι άνδρες έπιναν σάκε και μπύρα μετά τη δουλειά. Ωστόσο, οι σύγχρονοι πελάτες στα *ιζακάγια* είναι πιο πιθανό να περιλαμβάνουν ανεξάρτητες γυναίκες και φοιτητές. Πολλά *ιζακάγια* σήμερα εξυπηρετούν μια πιο διαφορετική πελατεία, προσφέροντας κοκτέιλ και κρασιά, καθώς και ένα εκλεπτυσμένο εσωτερικό. Οι αλυσίδες *ιζακάγια* είναι συχνά μεγάλες και προσφέρουν μεγάλη ποικιλία φαγητών και ποτών, επιτρέποντάς τους να φιλοξενούν μεγάλα, μερικές φορές θορυβώδη πάρτι. Watami, Shoya, Shirokiya, Tsubohachi και Murasaki είναι μερικές γνωστές αλυσίδες *ιζακάγια* στην Ιαπωνία.

### *Ακατσότσιν*

Ακατσότσιν ("κόκκινο φανάρι") με το kanji *ιζακάγια* γραμμένο πάνω του
Ακατσότσιν για nikomi (δεξιά) και πανό nobori για nabe (κέντρο)
Τα *ιζακάγια* συχνά ονομάζονται *ακατσότσιν* 'akachōchin' ("κόκκινο φανάρι"), από τα κόκκινα χάρτινα φανάρια, που παραδοσιακά τοποθετούνται στο εξωτερικό μέρος του καταστήματος. Σήμερα, ο όρος αναφέρεται σε μικρά *ιζακάγια, που δεν αποτελούν αλυσίδα καταστημάτων*. Κάποιες επιχειρήσεις, που δεν είναι *ιζακάγια*, επίσης μερικές φορές τοποθετούν κόκκινα φανάρια.

### Cosplay

Το Cosplay *ιζακάγια* έγινε δημοφιλές τη δεκαετία του 2000. Το προσωπικό φορά κοστούμια και περιμένει τους πελάτες. Σε ορισμένες εγκαταστάσεις πραγματοποιούνται παραστάσεις. Τα κοστούμια περιλαμβάνουν αυτά για τους μπάτλερ και τις υπηρέτριες.  

### *Oden-ya*

Τα καταστήματα, που ειδικεύονται στα όντεν ονομάζονται *όντεν-για* (oden-ya). Συνήθως παίρνουν τη μορφή πάγκων στο δρόμο με καθίσματα και είναι δημοφιλή το χειμώνα.

### *Ρομπαταγιάκι*

Τα *Ρομπαταγιάκι* είναι μέρη στα οποία οι πελάτες κάθονται γύρω από μια ανοιχτή εστία στην οποία οι σεφ ψήνουν στη σχάρα θαλασσινά και λαχανικά. Τα φρέσκα υλικά τοποθετούνται σε εμφανές σημείο, για να τα δείχνουν οι πελάτες όποτε θέλουν να παραγγείλουν.

### *Γιακιτόρι-για*

Τα Γιακιτόρι-για ειδικεύονται στα γιακιτόρι, που είναι σουβλάκια κοτόπουλου στη σχάρα. Τα σουβλάκια κοτόπουλου συχνά ψήνονται στη σχάρα μπροστά στους πελάτες.

Παραπομπές
----------

1. ↑  «Audio pronunciation». *Google Translate*.
2. ↑  De Mente, Boyé Lafayette (Νοεμβρίου 2009). *Amazing Japan!: Why Japan Is One of the World's Most Intriguing Countries!*. Phoenix Books. σελ. 52. ISBN 978-0-914778-29-5.
3. ↑  «Does English still borrow words from other languages?». *BBC News*. 3 February 2014.. Ανακτήθηκε στις 5 February 2014. *«Some examples that the Oxford English Dictionary suggests entered English during the past 30 years include ... izakaya, a type of Japanese bar serving food (1987)»*
4. ↑  Hiroshi Kondō (1984). *Saké: a drinker's guide*. σελ. 112. ISBN 978-0-87011-653-7. Literally translated, the word izakaya means a 'sit-down sake shop.'
5. ↑  Rowthorn, Chris (15 Σεπτεμβρίου 2010). *Japan* (στα Αγγλικά). Lonely Planet. σελ. 88. ISBN 978-1-74220-353-9.
6. ↑  「飲食事典」本山荻舟　平凡社　p29　昭和33年12月25日発行
7. ↑  Francks, Penelope (February 2009). «Inconspicuous Consumption: Sake, Beer, and the Birth of the Consumer in Japan». *Journal of Asian Studies* (Association for Asian Studies) **68** (1): 156–157. doi:10.1017/S0021911809000035. .
8. ↑  «Japan's watered-down smoking ban clears Diet». *Japan Times*. 18 Ιουλίου 2018. Αρχειοθετήθηκε από το πρωτότυπο στις 31 Αυγούστου 2021.
9. ↑  Moskin, Julia (9 April 2013). «Soaking Up the Sake». *The New York Times*.. Ανακτήθηκε στις 19 March 2015.
10. ↑  Coghlan, Adam. «Introducing izakaya: the new breed of casual Japanese restaurant». *London Evening Standard*.. Ανακτήθηκε στις 19 March 2015.
11. 1 2 3 4 5 6 7 8  Phelps, Caroline (2 January 2013). «The Advent of Izakayas». *The Huffington Post*. ?. Ανακτήθηκε στις 19 March 2015.
12. ↑  Swinnerton, Robbie (9 December 2005). «Standing Firm For Tradition». *Japan Times*.. Ανακτήθηκε στις 28 October 2016.
13. ↑  Mente, Boye De· Ment, Demetra De. *The Bizarre and the Wondrous from the Land of the Rising Sun!* (στα Αγγλικά). Cultural-Insight Books. σελ. 32. ISBN 978-1-4564-2475-6.
14. ↑  How to Izakaya – Kampai! : Kampai!. Kampai.us. Retrieved 24 May 2014.
15. ↑  Mente, Boye Lafayette De (20 Δεκεμβρίου 2011). *Dining Guide to Japan: Find the right restaurant, order the right dish, and pay the right price!* (στα Αγγλικά). Tuttle Publishing. ISBN 978-1-4629-0317-7. Ανακτήθηκε στις 25 Ιανουαρίου 2016.
16. ↑  Alt, Matt· Yoda, Hiroko (27 Μαρτίου 2012). *Frommer'sÂ Japan Day by Day* (στα Αγγλικά). John Wiley & Sons. σελ. 263. ISBN 978-0-470-90826-6.
17. 1 2  Williams, Wyatt (21 Ιανουαρίου 2016). «Long menu, big pleasures at Ginya Izakaya». The Atlanta Journal-Constitution.
18. ↑  Kamiya, Taeko (1994). *Tuttle New Dictionary of Loanwords in Japanese: A User's Guide to Gairaigo*. Tuttle Publishing. σελ. 42. ISBN 0804818886. *botoru kiipu ボトルキープ [Japanese Usage: bottle keep] a system in which one buys a bottle of liquor to be kept at bar*
19. ↑  Kauffman, Jonathan (23 February 2011). «What Exactly Is an Izakaya? An Interview with Umamimart's Yoko Kumano». *SF Weekly*. Αρχειοθετήθηκε από το πρωτότυπο στις 2016-02-01.. Ανακτήθηκε στις 28 January 2016.
20. ↑  Kosukegawa, Yoichi (7 Μαρτίου 2008). «'Izakaya' are more than just plain pubs». *Japan Times* (στα Αγγλικά). Ανακτήθηκε στις 26 Ιανουαρίου 2016.
21. ↑  «Japanese Izakaya». essential-japan-guide.com. Ανακτήθηκε στις 25 Ιανουαρίου 2016.
22. 1 2  Bunting, Chris (2014). *Drinking Japan: A Guide to Japan's Best Drinks and Drinking Establishments*. Tuttle Publishing. σελ. 20. ISBN 978-1-4629-0627-7.
23. ↑  «izakaya – a new trend or a lasting option?». *Oyster Food and Culture* (στα Αγγλικά). Αρχειοθετήθηκε από το πρωτότυπο στις 25 Φεβρουαρίου 2021. Ανακτήθηκε στις 25 Ιανουαρίου 2016.
24. ↑  «Step Out of the Vegie Patch in a Pair of Onion Tights». *RocketNews24*. Αρχειοθετήθηκε από το πρωτότυπο στις 26 Ιανουαρίου 2016. Ανακτήθηκε στις 25 Ιανουαρίου 2016.
25. ↑  Bender, Andrew· Yanagihara, Wendy (2006). *Tokyo* (στα Αγγλικά). Lonely Planet. σελ. 39. ISBN 978-1-74059-876-7.

Βιβλιογραφία
------------

* Yamate, Kiichirō (20 Δεκεμβρίου 1957). *Πρότυπο:Nihongo*. *Kokumin no Bungaku, color edition* (στα Ιαπωνικά). **16**. Kawadeshobō.
* Yamaguchi Hitomi (1982). *Izakaya Chōji* (στα Ιαπωνικά). Shinchōsha.
* Ikenami, Shōtarō (2011). *Onihei hankachō II*. *Kanpon Ikenami Shōtarō Taisei* (στα Ιαπωνικά). **5** (reprint έκδοση). Kōdansha.
* Nihon Eiga Eisei Kabushikigaisha· Shōchiku (2013). «Ikenami Shōtarō and Film Noir» (στα Ιαπωνικά). Fuji Television. Ανακτήθηκε στις 5 Φεβρουαρίου 2016.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιζακάγια** |

Περαιτέρω ανάγνωση
------------------

* *Izakaya: The Japanese Pub Cookbook* (2008) by Mark Robinson, photographs by Masashi Kuma, (ISBN 978-4-7700-3065-8), Kodansha International
* *Izakaya: Japanese Bar Food* (Hardie Grant Publishing 2012), photographs by Chris Chen. (ISBN 978-1-74270-042-7).
* *Izakaya* by Hideo Dekura (New Holland Publishers 2015). (ISBN 978-1-74257-525-4).


|  |  |
| --- | --- |
| 

|  |
| --- |
| * Πύλη:Ιαπωνία
 |

 |